**210819**

**Үміт**

Сенім мен үміт арасындағы айырмашылық неде? Екі сөз де Киелі кітапта жиі қолданылады. Есіңізде ме, 1 Қорынттықтарға 13:13-те: «Сонымен сенім, үміт, сүйіспеншілік: Осы үшеуі әрқашан да қалады.» - деп жазылған.

«Сенім» сөзі «біреуге сенім арту» мағынасында қолданылады, ал үміт сөзі «күту» мағынасында қолданылады.» Үміт, әрқашан, көрінбейтін нәрсені сеніммен күту дегенді білдіреді. Римдіктерге 8:24 былай дейді: «Құтқарылғаннан бері біздің осындай үмітіміз бар. Ал орындалған үмітті ешкім үміт демейді, өйткені ол іске асқанда үміт болудан қалады.». Иә, үміт әрқашан күтуді қамтиды, бірақ үміт - шыдамдылықпен және сеніммен күте алатындығымызды білдіреді, ал бұл сенім - біз күтіп отырған нәрсенің ақиқатқа айналатынына сенетінімізді білдіреді. «Үміт - сенімділіктен туындайды. Үміт - бұл әлі болмаған нәрсенің шынымен болатынына бейбіт кепілдік.»

«Үміт» Киелі кітапта, біздің күнделікті тілімізге қарағанда басқаша қолданылады. Біз «үміт» сөзін қолданғанда, оны әдетте өзіміз қалаған нәрсеге қатысты қолданамыз. Мысалы, «Мен жазда демалысқа барамын деп үміттенемін» немесе «біздің ұлымыз әлемдегі ең жақсы университетке түседі деп үміттенеміз». Бірақ Киелі кітапта “үміт” сөзі, болашақта бір нәрсенің міндетті түрде шындыққа айналатынына сенімділікті білдіреді.

Мысалы, Киелі кітап, бізде:

1. Құдай Сөзіне деген үміт (Забур 118: 114, Римдіктерге 15: 4)
2. Құдай біздің мінажаттарымызды еститініне үміт (Забур 38:15)
3. біз өлгеннен кейін денеміздің қайта тірілуіне және мәңгілік өмірге деген үмітіміз (Римдіктерге 8:24, Титке 1: 2)
4. Иса Мәсіхтің қайта оралуына үмітіміз (Тит 2:13, 1 Петір 1:13)

бар екенін айтады.

Бұл жай ғана «тілектер» емес, бұл - шындық, олар бізді алда не күтіп тұрғанды қуана күтуімізге сенімділік береді. Еврейлерге арналған хаттың жазушысы айтқандай: « Бұл үмітіміз — берік зәкір сияқты жанымыздың сенімді сүйеніші; ол көктегі киелі үйдің ішіндегі «шымылдықтың арт жағында» Құдайдың Өзімен бекітілген.» (Еврейлерге 6:19).